Document ID: 31992R3890

Ir-Regolament tal-Kummissjoni (KEE) Nru 3890/92
tat-28 ta’ Diċembru 1992
li jemenda l-miżuri li għandhom x’jaqsmu ma’ l-applikazzjoni ta’ l-organizzazzjoni komuni tas-suq tal-laħam tan-nagħaġ u tal-mogħoż bħala riżultat ta’ l-emenda ta’ ċerti kodiċi NM
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta’ Frar 1979 dwar il-proċedura għall-aġġustament tan-Nomenklatura tat-Tariffa Doganali Komuni użata għall-prodotti agrikoli [1], kif emendat l-aħħar mir-Regolament (KEE) Nru 3208/89 [2], u b’mod partikolari l-Artikolu 2(2) ta’ l-istess Regolament,
Billi r-Regolament tal-Kummissjoni (KEE) Nru 2505/92 tal-14 ta’ Lulju 1992, li jemenda l-Annessi I u II tar-Regolament tal-Kunsill (KEE) Nru 2658/87 dwar it-tariffa u n-nomenklatura ta’ l-istatistika u dwar it-Tariffa Doganali Komuni [3] għamel ċerti emendi lin-nomenkaltura għas-suq taċ-ċanga u tal-vitella, billi bħala riżultat hu neċessarju li jiġi aġġustat ir-Regolament tal-Kunsill (KEE) Nru 3013/89 tal-25 ta’ Settembru 1989 dwar l-organizzazzjoni komuni tas-suq tal-laħam tan-nagħaġ u tal-mogħoż [4], kif emendat l-aħħar bir-Regolament (KEE) Nru 2069/92 [5] u numru ta’ miżuri li jaffettwaw dan is-settur,
Billi l-miżuri li hemm provvediment għalihom f’dan ir-Regolament huma skond l-opinjoni tal-Kumitat ta’ Ġestjoni tan-nagħaġ u tal-mogħoż,
ADOTTAT DAN IR-REGOLAMENT:
Artikolu 1
Fl-Artikolu 1 tar-Regolament tal-Kunsill (KEE) Nru 2641/80 ta’ l-14 ta’ Ottubru 1980 li jidderoga minn ċerti regoli dwar l-importazzjoni stipulati fir-Regolament (KEE) Nru 1837/80 dwar l-organizzazzjoni komuni tas-suq tal-laħam tan-nagħaġ u tal-mogħoż [6], kif emendat l-aħħar bir-Regolament (KEE) Nru 3937/87 [7], l-ewwel inċiż qed jiġi minnufih issostitwit b’dan li ġej:
- "L-użu ta’ ċertifikati ta’ l-importazzjoni għal prodotti li jaqgħu taħt is-sottotitoli 01041030, 01041080 u 01042090 u t-titolu Nru 0204 tan-nomenklatura magħquda li toriġina minn pajjiż mhux membru li ntrabat li jirrestrinġi l-esportazzjonijiet lejn il-Komunità m’għandux jeċċedi għal kull sena kalendarja l-kwantità totali li tirriżulta mil-ftehim ta’ restrizzjoni volontarja ffirmata mal-Komunità;".
Artikolu 2
Ir-Regolament tal-Kummissjoni (KEE) Nru 2668/80 taż-17 ta’ Ottubru 1980 li jistipula regoli dettaljati għall-applikazzjoni ta’ imposti fuq il-laħam tan-nagħaġ u tal-mogħoż [8], kif l-aħħar emendat bir-Regolament (KEE) Nru 3937/87, qed jiġi minnufih emendat skond kif ġej:
1. L-Artikolu 1(1) qed jiġi ssostitwit b’dan li ġej:
"1. L-offerta ta’ mingħajr ħlas fil-frutiera tal-Komunità msemmija fl-Artikolu 11(2) tar-Regolament (KEE) Nru 3013/89 għandha tiġi kkalkolata fuq il-bażi ta’ l-offerti ta’ mingħajr ħlas fil-frutiera tal-Komunità għall-prodotti speċifikati fis-sezzjoni (a) ta’ l-Anness I tar-Regolament imsemmi u għall-annimali ħajjin li jaqgħu fi ħdan is-subintestaturi 01041030, 01041080 u 01042090 tan-nomenklatura magħquda."
2. L-Annessi I u II qed jiġu ssostitwiti bl-Anness I ta’ dan ir-Regolament.
Artikolu 3
Ir-Regolament tal-Kummissjoni (KEE) Nru 20/82 tas-6 ta’ Jannar 1982 dwar regoli speċjali ddettaljati għall-applikazzjoni tas-sistema ta’ liċenzi ta’ l-importazzjoni u ta’ l-esportazzjoni għal-laħam tan-nagħaġ u tal-mogħoż [9], kif emendat l-aħħar bir-Regolament (KEE) Nru 3937/87 qed jiġi minnufih emendat skond kif gej:
1. L-Artikolu 1 qed jiġissostitwit b’dan li ġej:
"L-Artikolu 1
Dan ir-Regolament jistipola regoli ddettaljati speċjali għall-applikazzjoni tas-sistema ta’ liċenzi ta’ importazzjoni u esportazzjoni mwaqqfa bl-Artikolu 15(1) tar-Regolament (KEE) Nru 3013/89.
Madankollu:
(a) għal prodotti li jaqgħu taħt it-titolu Nru 0204 tan-nomenklatura magħquda u li joriġinaw fl-Arġentina, fl-Awstralja, fi New Zealand u fl-Urugwaj; u
(b) għal prodotti li jaqgħu taħt is-sottotitoli 01041030, 01041080 u 01042090 u t-titolu Nru 0204 tan-nomenklatura magħquda u li joriġinaw fl-Awstrija, fil-Bulgarija, fl-Ungerija, fl-Iżlanda, fil-Polonja, fir-Rumanija, fiċ-Ċekoslovakkja u fil-Jugoslavja,
il-liċenzi għall-importazzjoni jistgħu jiġu maħruġa biss taħt il-kondizzjonijiet imniżżla fir-Regolament (KEE) Nru 19/82."
2. L-Artikolu 2 qed jiġi ssostitwit b’dan li ġej:
"L-Artikolu 2
Id-dispożizzjonijiet tal-tielet inċiż ta’ l-Artikolu 5(1) tar-Regolament (KEE) Nru 3719/88 m’għandhomx japplikaw għall-importazzjoni ta’ prodotti bis-subintestaturi 01041030, 01041080 u 01042090 u t-titolu Nru 0204 tan-nomenklatura magħquda."
Artikolu 4
L-Artikolu 1(1) tar-Regolament tal-Kunsill (KEE) Nru 3643/85 tad-19 ta’ Diċembru 1985 li jirrigwarda l-arranġmenti għall-importazzjoni li japplikaw għall-pajjiżi mhux membri fis-settur tal-laħam tan-nagħaġ u tal-mogħoż mill-1986 [10], kif emendat l-aħħar bir-Regolament (KEE) Nru 1568/92 [11] qed jiġi minnufihssostitwit b’dan li ġej:
"1. L-imposta fuq l-importazzjonijiet applikabbli għall-prodotti segwenti għandha tkun limitata għal massimu ta’ 10 % fuq il-valur, u suġġetta għal limiti kwantitattivi annwali mfissra f’tunnellati ta’ karkassa ekwivalenti għal kull pajjiż mhux membru in kwistjoni u skond il-kategorija.
Kodiċi NM | Deskrizzjoni | Pajjiż Terz in kwistjoni u kwantità |
ċ-Ċili | pajjiżi oħra terzi |
0104 | Nagħaġ u mogħoż ħajjin: | | |
01041030 | - - - Ħrief (sal-età ta' sena) | 0 | 50 |
u | - - - Nagħaġ oħra li mhumiex annimali tat-tgħammir u ta' nisel pur |
01042090 | Mogħoż ħajjin u li m'humiex annimali tat-tgħammir u ta' nisel pur |
0204 | Laħam tan-nagħaġ jew tal-mogħoż: | | |
| - - Frisk jew imkessaħ | 0 | 100 |
| - - Tal-friża | 1490 | 100" |
Artikolu 5
Ir-Regolament (KEE) Nru 3013/89 qed jiġi hawn emendat kif ġej:
1. L-Artikolu 1 qed jiġi ssostitwit b’dan li ġej:
"L-Artikolu 1
L-organizzazzjoni komuni tas-suq tal-laħam tan-nagħaġ u tal-mogħoż għandha tikkonsisti f’sistema ta’ prezzijiet u ta’ kummerċ u għandha tkopri l-prodotti segwenti:
Kodiċi NM | Deskrizzjoni |
| Ħrief ħajjin sal-età ta' sena |
01041080 | Nagħaġ oħra ħajjin għajr għal annimali tat-tgħammir u tat-tnissil pur |
01042090 | Mogħoż ħajjin għajr għal annimali tat-tgħammir u tat-nissil pur |
0204 | Laħam tan-nagħaġ jew tal-mogħoż, frisk, imkessaħ jew iffriżat |
02109011 | Laħam tan-nagħaġ u tal-mogħoż, bil-għadam, immellaħ, fis-salmura, imnixxef jew affumikat |
02109019 | Laħam tan-nagħaġ u tal-mogħoż, mingħajr għadam, immellaħ, fis-salmura, jew affumikat |
| Nagħaġ ħajjin - annimali tat-tgħammir u ta' nisel pur |
01042010 | Mogħoż ħajjin - annimali tat-tgħammir u ta' nisel |
02068099 | Il-ġewwieni li jittiekol tan-nagħaġ u tal-mogħoż, frisk jew imkessaħ, għajr dak użat għall-manifattura ta' prodotti farmaċewtiċi |
02069099 | Il-ġewwieni li jittiekol tan-nagħaġ u tal-mogħoż, iffriżat, għajr dak użat għall-manifattura ta' prodotti farmaċewtiċi |
02109060 | Il-ġewwieni li jittiekel tan-nagħaġ u tal-mogħoż, immellaħ, fis-salmura, imnixxef jew affumikat |
15020099 | Xaħmijiet tan-nagħaġ jew tal-mogħoż, nej jew ipproċessat, sew jekk ippressati kif ukoll jekk le jew maħruġ minn xi solvent |
| 71 Laħam jew ġewwieni li jittiekel ieħor ippreparat jew ippreservat tan-nagħaġ jew tal-mogħoż, mhux imsajjar; taħlitiet ta' laħam jew ġewwieni msajjar jew nej |
| Ġewwieni li jittiekel ieħor tan-nagħaġ jew tal-mogħoż ippreparat jew ippreservat" |
2. L-Artikolu 11(3) qed jiġi ssostitwit b’dan li ġej:
"3. ‘3. L-imposta fuq l-annimali ħajjin tal-kodiċi NM 01041030, 01041080 u 01042090 u fuq il-laħam kif indikat fl-Anness II taħt il-kodiċi 02042210, 02042230, 02042250, 02042290, 02042300, 02045013, 02045015, 02045019, 02045031, 02045039, 02109011 u 02109019 għandha tkun ugwali għall-imposta fuq il-prodott imsemmi fil-paragrafu 1 immutiplikat b’koeffiċjenti standard iffissat għal kull wieħed mill-prodotti in kwistjoni."
3. L-Artikolu 12(3) qed jiġi ssostitwit b’dan li ġej:
"3. Għall-laħam tal-friża kif indikat fl-Anness II taħt il-kodiċi NM 02044210, 02044230, 02044250, 02044290, 02044310, 02044390, 02045053, 02045055, 02045059, 02045071 u 02045079 l-imposta għandha tkun ugwali għall-imposta ffissata għall-prodott imsemmi fil-paragrafu 1, immultiplikata b’koeffiċjenti standard iffissat għal kull wieħed mill-prodotti in kwistjoni."
4. L-Artikolu 14 qed jiġi ssostitwit b’dan li ġej:
"L-Artikolu 14
B’deroga mill-Artikoli 11, 12 u 13:
(a) imposti fuq il-prodotti tal-kodiċi NM 01041030, 01041080 u 01042090 għandhom ikunu limitati għall-ammont li jirriżulta minn ftehim ta’ trażżin volontarju;
(b) imposti fuq il-prodotti tal-kodiċi NM 0204 li għalihom ir-rata tat-imposta ġiet marbuta taħt il-Ftehim Ġenerali Dwar it-Tariffi u l-Kummerċ (GATT) għandhom ikunu limitati għall-ammont li jirriżulta minn dan l-irbit jew għal dak li jirriżulta minn ftehim volontarju ta’ kummerċ."
5. L-Anness II qed jiġi ssostitwit bl-Anness II għal dan ir-Regolament.
Artikolu 6
L-Artikolu 1(1) tar-Regolament (KEE) Nru 3882/90 li jistipula regoli dettaljati għas-sorveljanza ta’ prezzijiet ta’ l-importazzjoni tal-ħaruf [15] qed jiġi ssostitwit b’dan li ġej:
"L-Artikolu 1
1. L-Istati Membri għandhom, fil-15 il-jum ta’ kull xahar, jinnotifikaw il-Kummissjoni, għal kull pajjiż ta’ oriġini mhux membru, dwar "l-offerta ta’ mingħajr ħlas fil-fruntiera tal-Komunità" jew dwar il-"valur ta’ kemm jiswa, l-assigurazzjoni u l-ġarr (cif)" u l-kwantità impurtata ta’ annimali ħajjin u ta’ laħam tan-nagħaġ irrekordjati matul ix-xahar kalendarju ta’ qabel id-data ta’ din in-notifikazzjoni u li jaqgħu taħt il-kodiċi NM 01041030, 01041080, 02041000, 02042210, 02042230, 02042250, 02042290, 02042300, 02043000, 02044210, 02044230, 02044250, 02044290, 02044310."
Artikolu 7
Dan ir-Regolament għandu jidħol fis-seħħ fl-1 ta’ Jannar 1993.
Dan ir-Regolament għandu jorbot u fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta’ Diċembru 1992.

Labels: 3
17
6